**Catalunya del futur – 2**

La segona expressió de necessitat per a molts catalans i catalanes no són ben bé “les rendes” (és clar que sí, també), però jo diria que és la feina. Una feina fixa i ben pagada. Com lo primer que ens cal, i que necessitem molts, encara que no de manera individual, però si es dona al costat nostre, és un problema nostre.

Ens hem acostumat, de fa molts anys, que l’atur, a Espanya (impossible, o gairebé, saber el de Catalunya), només és, en el quart trimestre de 2023, la xifra de 2.830.600 persones, amb una taxa d’atur d’un 11,76 %.

Però... és que si puc donar aquesta xifra és després de recórrer diversos buscadors.

Perquè el desinterès pel nombre d’aturats arriba fins a no poder-lo saber, és a dir, a no donar cap facilitat per saber-lo. Com si no existís..., o ni calia preocupar-se’n.

Doncs cal preocupar-se’n com la primera cosa després de l’habitatge. O de la mateixa importància.

I cal assegurar-se que la Renda Garantida de Ciutadania, així com l’Ingrés Mínim Vital, arribin a molta més població, a tota la gent que ho necessita, i que s’acabin les dificultats burocràtiques actuals per garantir aquest dret.

En aquesta línia, el pla pilot de Renda Bàsica que es plantejava fer a Catalunya, no es va arribar a desenvolupar, i caldrà recuperar-ne la idea en el futur, per testejar noves fórmules i arribar a fer que la nostra vida material estigui assegurada per a tots els ciutadans i ciutadanes, nascuts aquí o vinguts de fora, tinguin el color que tinguin i creguin lo que creguin.

Antoni Ferret

Catalunya en Comú